এসপি বাবুল আক্তারের স্ত্রী মাহমুদা খানম মিতু হত্যার তিন দিন অতিবাহিত হয়ে গেলেও এখনো হোতাদের টিকিটিও ছুঁতে পারেনি আইনশৃঙ্খলা রক্ষাকারী বাহিনী। হত্যাকাণ্ডের সময় ব্যবহৃত মোটরসাইকেল পরিত্যক্ত অবস্থায় জব্দ ছাড়া মামলার কোনো অগ্রগতি নেই। এমনকি এ হত্যাকাণ্ডে কোনো জঙ্গি সংগঠন বা জামায়াত-শিবির কিংবা অন্য কোনো মাফিয়া চক্র জড়িত রয়েছে কিনা তাও নিশ্চিত হতে পারেনি আইনশৃঙ্খলা রক্ষাকারী বাহিনী। সব মিলিয়ে এ হত্যাকাণ্ড নিয়ে অন্ধকারে রয়েছেন তারা।